จากข้อมูล Oppenheimer ระบุว่า ผู้ใช้แอปของ Amazon เพิ่มขึ้นโดยมีสัดส่วนการเข้าถึง คิดเป็นเท่าไหร่ของนักช้อปออนไลน์สหรัฐ
Amazon ได้กลายเป็น online shopping ที่ใหญ่ที่สุดในโลกไปเรียบร้อยแล้วในเวลานี้ แต่ยังมีอีกแพลตฟอร์มหนึ่งที่ขยายตัวจาก online ออกไป และน่าจะเป็นพื้นที่ใหม่ที่ผู้บริโภคเริ่มเข้าถึงและใช้งานมากขึ้น นั่นคือ mobile shopping และก็กลายเป็นสมรภูมิที่ธุรกิจค้าปลีกต้องมาห้ำหั่นกันต่อ  Amazon ขึ้นอันดับ 1 mobile shopping แต่เดิมข้อจำกัดของโครงข่ายอินเทอร์เน็ต หรือขนาดของอุปกรณ์พกพา จนถึง User Interface (UI) ที่เป็นข้อจำกัดทำให้ การซื้อผ่าน mobile ยังไม่ได้รับความนิยม แต่บรรดาผู้ค้ารู้อยู่แล้ว สักวันหนึ่ง mobile shopping จะเป็นสมรภูมิที่การแข่งขันดุเดือดแน่นอน เพราะทุกคนพกมือถือตลอดเวลา แปลว่าสามารถซื้อของได้ทุกเมื่อ จากข้อมูล Oppenheimer ระบุว่า Amazon ขึ้นเป็นผู้นำด้าน mobile shopping จากจำนวนผู้เข้าถึงแอปพลิเคชั่นในสหรัฐอเมริกาในช่วง 2 ปีที่ผ่านมาที่เติบโตขึ้นอย่างต่อเนื่อง ขณะที่ Walmart และ eBay ซึ่งเป็นคู่แข่งโดยตรงไม่ได้มีการเปลี่ยนแปลงอะไรมากนัก ผู้ใช้แอปของ Amazon เพิ่มขึ้นโดยมีสัดส่วนการเข้าถึง คิดเป็น 50% ของนักช้อปออนไลน์สหรัฐ จากเดิมเมื่อ 2 ปีที่แล้ว Amzon, Walmart และ eBay มีจำนวนผู้เข้าถึง mobile shopping จำนวนใกล้เคียงกัน แต่ตอนนี้ Amzon มีจำนวนผู้ใช้มากกว่า Walmart และ eBay รวมกันเรียบร้อยแล้ว สมรภูมิขยายตัว ยึดพื้นที่ได้ก่อน ย่อมได้เปรียบ นี่ถือเป็นสัญญาณที่ดีสำหรับ Amazon ที่เห็นการผสมผสานของ shopping online ทั้งบนคอมพิวเตอร์ และอุปกรณ์พกพา เช่น สมาร์ทโฟน และแท็บเล็ต และจะส่งผลให้ Amazon ครองความเป็นผู้นำในตลาดนี้ จากข้อมูลของ Business Insider มูลค่าตลาด mobile commerce จะเพิ่มขึ้นเป็น 284,000 ล้านดอลลาร์ หรือคิดเป็น 45% ของตลาด e-Commerce ในปี 2020 หรืออีก 3 ปีข้างหน้า) เพิ่มขึ้นจาก 33,000 ล้านดอลลาร์ หรือ 11% ของตลาด e-Commerce ในปี 2014  สรุป หัวใจของธุรกิจค้าปลีกเดิมคือ การมีจำนวนสาขามากๆ เพื่อเข้าถึงผู้บริโภคได้มากที่สุด แต่ยุคปัจจุบันมีการเปลี่ยนแปลงนิดหน่อย หัวใจของธุรกิจค้าปลีกคือ การเข้าถึงผู้บริโภคให้ได้มากที่สุดในทุกช่องทาง และ Amazon ทำได้ดีมากในฝั่งยุโรป คำถามคือ ในตลาดเอเชียที่มี Alibaba ครองตลาดจีน (และกำลังขยายมาอาเซียน) Amazon จะมีกลยุทธ์อย่างไร
จากข้อมูล Oppenheimer ระบุว่า ผู้ใช้แอปของ Amazon เพิ่มขึ้นโดยมีสัดส่วนการเข้าถึง คิดเป็น 50% ของนักช้อปออนไลน์สหรัฐ